2006D0504 — DA — 01.07.2007 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 12. juli 2006 om særlige betingelser for import af visse fødevarer fra visse tredjelande som følge af risiko for aflatoksinforurening af de pågældende produkter (meddelt under nummer K(2006) 3113) (EØS-relevant tekst) (2006/504/EF) (EFT L 199, 21.7.2006, p.21)

Ændret ved:









▼B

KOMMISSIONENS BESLUTNING

af 12. juli 2006

om særlige betingelser for import af visse fødevarer fra visse tredjelande som følge af risiko for aflatoksinforurening af de pågældende produkter

(meddelt under nummer K(2006) 3113)

(EØS-relevant tekst)

(2006/504/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed ( 1 ), særlig artikel 53, stk. 1, litra b), nr. ii), og ud fra følgende betragtninger: (1) Den Videnskabelige Komité for Levnedsmidler har udtalt, at aflatoksin B1 er et stærkt kræftfremkaldende og genotoksisk stof, som selv i meget lave doser øger risikoen for leverkræft. (2) Ved Kommissionens forordning (EF) nr. 466/2001 af 8. marts 2001 om fastsættelse af grænseværdier for bestemte forurenende stoffer i levnedsmidler ( 2 ) er der fastsat grænseværdier for bestemte forurenende stoffer, navnlig aflatoksiner, i fødevarer. Grænseværdierne for aflatoksiner er jævnligt blevet overskredet i visse fødevarer fra visse tredjelande. (3) En sådan forurening udgør en alvorlig trussel for folkesundheden i Fællesskabet, og der bør derfor vedtages særlige betingelser på fællesskabsniveau. (4) Ved Kommissionens beslutning 2000/49/EF af 6. december 1999 om ophævelse af beslutning 1999/356/EF om midlertidig suspension af indførsel af jordnødder og bestemte jordnøddeprodukter, som stammer fra jordnødder, der har oprindelse i eller er afsendt fra Egypten ( 3 ), er der fastsat særlige betingelser for import af jordnødder og visse deraf afledte produkter med oprindelse i eller afsendt fra Egypten. (5) Ved Kommissionens beslutning 2002/79/EF af 4. februar 2002 om særlige betingelser for indførsel af jordnødder og visse afledte produkter heraf med oprindelse i eller afsendt fra Kina ( 4 ), er der fastsat særlige betingelser for import af jordnødder og visse deraf afledte produkter med oprindelse i eller afsendt fra Kina. (6) Ved Kommissionens beslutning 2002/80/EF af 4. februar 2002 om særlige betingelser for import af figner, hasselnødder og pistacienødder og visse produkter heraf med oprindelse i eller afsendt fra Tyrkiet ( 5 ) er der fastsat særlige betingelser for import af figner, hasselnødder og pistacienødder og visse deraf afledte produkter med oprindelse i eller afsendt fra Tyrkiet. (7) Ved Kommissionens beslutning 2003/493/EF af 4. juli 2003 om særlige betingelser for import af paranødder med skal, der har oprindelse i eller er afsendt fra Brasilien ( 6 ), er der fastsat særlige betingelser for import af paranødder med skal med oprindelse i eller afsendt fra Brasilien. (8) Ved Kommissionens beslutning 2005/85/EF af 26. januar 2005 om fastsættelse af særlige betingelser for importen af pistacienødder og visse deraf afledte produkter med oprindelse i eller afsendt fra Iran ( 7 ), er der fastsat særlige betingelser for import af pistacienødder og visse deraf afledte produkter med oprindelse i eller afsendt fra Iran. (9) Mange af de særlige betingelser for import af de fødevarer, der er omfattet af beslutning 2000/49/EF, 2002/79/EF, 2002/80/EF, 2003/493/EF og 2005/85/EF, fra Brasilien, Egypten, Iran, Kina og Tyrkiet er ens. Af hensyn til klarheden i fællesskabslovgivningen bør de særlige betingelser for import af de pågældende fødevarer fra de pågældende tredjelande som følge af aflatoksinforurening af de pågældende produkter fastsættes i en enkelt beslutning. (10) Ved Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes ( 8 ), er der fastsat harmoniserede fællesskabsrammer med generelle bestemmelser for tilrettelæggelsen af offentlig kontrol. (11) Det er for visse fødevarer fra bestemte tredjelande nødvendigt med særlige supplerende foranstaltninger. (12) Foranstaltningerne i denne beslutning, navnlig vedrørende fødevarer fra Brasilien og Iran, har en væsentlig indvirkning på medlemsstaternes kontrolressourcer. Det bør derfor være de berørte importører eller fødevarevirksomheder, der i forbindelse med offentlig kontrol i henhold til denne beslutning af fødevarer fra Brasilien og Iran afholder alle udgifter til prøveudtagning, analyser og oplagring samt alle udgifter til officielle foranstaltninger, der træffes vedrørende sendinger, der ikke opfylder de fastsatte betingelser. (13) Ud fra resultaterne af kontrolbesøg foretaget af Kommissionens Levnedsmiddel- og Veterinærkontor kan det konkluderes, at Brasilien ikke på nuværende tidspunkt kan sikre pålidelige analyseresultater eller garantere partiernes integritet i forbindelse med attestering af sendinger af paranødder med skal. Det kan endvidere konkluderes, at den nuværende offentlige kontrol af returnerede partier er uhensigtsmæssig. Analyserne bør derfor kun foretages af det officielle laboratorium, der kan fremlægge garantier med hensyn til analyseresultaterne, og der bør indføres strenge betingelser for returnering af partier, der ikke overholder bestemmelserne Hvis disse strenge betingelser ikke overholdes, bør efterfølgende partier, der ikke overholder bestemmelserne, destrueres. (14) Af hensyn til folkesundheden bør medlemsstaterne holde Kommissionen orienteret via kvartalsrapporter om alle resultater fra den offentlige kontrol, der er gennemført for sendinger af fødevarer, der er omfattet af denne beslutning. Disse rapporter skal være et supplement til de oplysninger, der meddeles i henhold til indberetningspligten under systemet for hurtig varsling om fødevarer og foder, der er indført ved forordning (EF) nr. 178/2002. (15) Det er vigtigt at sikre, at stikprøveudtagning og analyse af sendinger af fødevarer, der er omfattet af denne beslutning, foregår på en ensartet måde i hele Fællesskabet. Prøveudtagning og analyser, der skal foretages i medfør af denne beslutning, bør gennemføres i overensstemmelse med Kommissionens forordning (EF) nr. 401/2006 af 23. februar 2006 om prøveudtagnings- og analysemetoder til officiel kontrol af indholdet af nykotoksiner i fødevarer ( 9 ). (16) Denne beslutning bør følges op på grundlag af oplysninger og garantier fra de kompetente myndigheder i de pågældende tredjelande og på grundlag af resultaterne af den offentlige kontrol, medlemsstaterne foretager, for at afgøre, om de særlige betingelser sikrer et tilstrækkeligt folkesundhedsbeskyttelsesniveau i Fællesskabet, og om de fortsat er nødvendige. (17) Beslutning 2000/49/EF, 2002/79/EF, 2002/80/EF, 2003/493/EF og 2005/85/EF bør derfor ophæves. (18) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: VEDTAGET FØLGENDE BESLUTNING:







▼M1

Artikel 1

Anvendelsesområde

Denne beslutning gælder for de fødevarer, der er omhandlet i litra a)-e), og for forarbejdede og sammensatte fødevarer, der er fremstillet af eller indeholder en betydelig mængde af de fødevarer, der er omhandlet i litra b)-e). Beslutningen gælder dog ikke for sendinger af fødevarer med en bruttovægt på 5 kg eller derunder.

En fødevare anses for at indeholde en betydelig mængde af de i litra b)-e) omhandlede fødevarer, hvis sidstnævnte udgør mindst 10 % af fødevaren.

a) Følgende fødevarer med oprindelse i eller afsendt fra Brasilien: i) paranødder med skal henhørende under KN-kode 0801 21 00 ii) blandinger af nødder eller tørrede frugter henhørende under KN-kode 0813 50 med indhold af paranødder med skal.

b) Følgende fødevarer med oprindelse i eller afsendt fra Kina: i) jordnødder henhørende under KN-kode 1202 10 90 eller 1202 20 00 ii) jordnødder henhørende under KN-kode 2008 11 94 (i pakninger af nettovægt over 1 kg) eller 2008 11 98 (i pakninger af nettovægt ikke over 1 kg) iii) ristede jordnødder henhørende under KN-kode 2008 11 92 (i pakninger af nettovægt over 1 kg) eller 2008 11 96 (i pakninger af nettovægt ikke over 1 kg).

c) Følgende fødevarer med oprindelse i eller afsendt fra Egypten: i) jordnødder henhørende under KN-kode 1202 10 90 eller 1202 20 00 ii) jordnødder henhørende under KN-kode 2008 11 94 (i pakninger af nettovægt over 1 kg) eller 2008 11 98 (i pakninger af nettovægt ikke over 1 kg) iii) ristede jordnødder henhørende under KN-kode 2008 11 92 (i pakninger af nettovægt over 1 kg) eller 2008 11 96 (i pakninger af nettovægt ikke over 1 kg).

d) Følgende fødevarer med oprindelse i eller afsendt fra Iran: i) pistacienødder henhørende under KN-kode 0802 50 00 ii) ristede pistacienødder henhørende under KN-kode 2008 19 13 (i pakninger af nettovægt over 1 kg) eller 2008 19 93 (i pakninger af nettovægt ikke over 1 kg).

e) Følgende fødevarer med oprindelse i eller afsendt fra Tyrkiet: i) tørrede figner henhørende under KN-kode 0804 20 90 ii) hasselnødder (Corylus spp.), med eller uden skal, henhørende under KN-kode 0802 21 00 eller 0802 22 00 iii) pistacienødder henhørende under KN-kode 0802 50 00 iv) blandinger af nødder eller tørrede frugter henhørende under KN-kode 0813 50 med indhold af figner, hasselnødder eller pistacienødder v) figenmasse og hasselnøddemasse henhørende under KN-kode 2007 99 98 vi) hasselnødder, figner og pistacienødder, tilberedte eller konserverede, herunder blandinger henhørende under KN-kode 2008 19 vii) mel og pulver af hasselnødder, figner og pistacienødder henhørende under KN-kode 1106 30 90 viii) hakkede, skivede og knuste hasselnødder.

▼B

Artikel 2

Definitioner

Ved anvendelsen af denne beslutning finder definitionerne i artikel 2 og 3 i forordning (EF) nr. 178/2002 og artikel 2 i forordning (EF) nr. 882/2004 tilsvarende anvendelse.

Ved »udpegede importsteder« forstås de steder, igennem hvilke al import til Fællesskabet af de fødevarer, der er omhandlet i artikel 1, skal foregå. Bilag II indeholder en udtømmende liste over udpegede importsteder.

Artikel 3

Resultater af prøveudtagning og analyse og sundhedscertifikat

1. Medlemsstaterne må kun tillade import af de fødevarer, der er omhandlet i artikel 1 (i det følgende benævnt »fødevarer«), hvis sendingen ledsages af resultaterne af prøveudtagning og analyse og et sundhedscertifikat ( 10 ), der er udfærdiget efter modellen i bilag I, og som er udfyldt, underskrevet og verificeret af en bemyndiget repræsentant for:

a) Ministério da Agricultura, Pecuária e Abastecimento (MAPA), når det drejer sig om fødevarer fra Brasilien

b) den centrale myndighed for indførsels- og udførselskontrol og karantæne i Folkerepublikken Kina, når det drejer sig om fødevarer fra Kina

c) det egyptiske landbrugsministerium, når det drejer sig om fødevarer fra Egypten

d) det iranske sundhedsministerium, når det drejer sig om fødevarer fra Iran

e) generaldirektoratet for beskyttelse og kontrol under ministeriet for landbrug og landdistrikter i Tyrkiet, når det drejer sig om fødevarer fra Tyrkiet.

2. Sundhedscertifikatet, jf. stk. 1, er kun gyldigt for import af fødevarer til Fællesskabet i højst fire måneder fra udstedelsesdatoen.

▼M1

3. Indgangsmedlemsstatens kompetente myndigheder påser, at fødevarerne, der er bestemt til import til Fællesskabet, underkastes dokumentkontrol for at sikre, at de i stk. 1 omhandlede krav vedrørende resultaterne af prøveudtagning og analyse og sundhedscertifikatet er opfyldt.

▼B

4. Hvis en sending af fødevarer ikke ledsages af de i stk. 1 omhandlede resultater af prøveudtagning og analyse og sundhedscertifikatet, må sendingen ikke føres ind i Fællesskabet med henblik på transit videre til det udpegede importsted eller import til Fællesskabet, og den skal afsendes igen til oprindelsestredjelandet eller destrueres.

5. Udtagning af prøver og analyser, jf. stk. 1, skal foregå i henhold til forordning (EF) nr. 401/2006.

6. Enhver sending af fødevarer identificeres ved hjælp af en kode, som svarer til koden på resultaterne af prøveudtagning og analyse og på sundhedscertifikatet, som er omhandlet i stk. 1. Hver enkelt pose eller anden emballagetype i sendingen identificeres med denne kode.

▼M1

7. De kompetente myndigheder på indgangsstedet i Fællesskabet og på det udpegede importsted udfylder fællesdokumentet for kontrol af fødevarer, der er omfattet af denne beslutning, jf. modellen i bilag III og attesterer den foretagne kontrol af fødevarer, der er omfattet af denne beslutning.

▼B

Artikel 4

Udpegede importsteder for import til Fællesskabet

1. Fødevarer må kun importeres til Fællesskabet via et af de udpegede importsteder, der er anført i bilag II.

2. De enkelte medlemsstaters kompetente myndigheder sikrer, at de udpegede importsteder ( 11 ), der er anført i bilag II, opfylder følgende krav:

a) Der skal være veluddannet personale, der kan foretage offentlig kontrol af sendinger af fødevarer.

b) Der skal foreligge detaljerede anvisninger vedrørende prøveudtagning og forsendelse af prøver til laboratoriet, jf. bilag I til forordning (EF) nr. 401/2006.

c) Det skal være muligt at foretage aflæsning og prøveudtagning på et afskærmet/overdækket område på det udpegede importsted. Det skal være muligt at sætte fødevaresendingen under den kompetente myndigheds offentlige kontrol, fra det øjeblik den transporteres videre fra det udpegede importsted, såfremt det er nødvendigt at transportere sendingen et andet sted hen til prøveudtagning.

d) Der skal være lagerrum/-faciliteter til rådighed, hvor tilbageholdte fødevaresendinger kan opbevares under de rette betingelser, indtil analyseresultaterne foreligger.

e) Der skal være aflæsningsudstyr og passende prøveudtagningsudstyr til rådighed.

f) Der skal kunne benyttes et akkrediteret offentligt laboratorium ( 12 ) til aflatoksinanalyser, idet laboratoriet skal ligge så tæt på, at prøverne kan sendes derhen hurtigt. Laboratoriet skal råde over passende formalingsudstyr, som kan homogenisere prøver på 10-30 kg ( 13 ). Laboratoriet skal kunne analysere prøverne inden for en rimelig frist, så reglen om en maksimal tilbageholdelsesperiode på 15 arbejdsdage overholdes.

3. Medlemsstaterne sikrer, at lederen af fødevarevirksomheden stiller de nødvendige menneskelige ressourcer og den nødvendige logistik til rådighed til aflæsning af fødevaresendingen, så det er muligt at udtage repræsentative prøver.

Fødevarevirksomheden/den ansvarlige leder af virksomheden skal desuden stille passende prøveudtagningsudstyr til rådighed for den officielle inspektør, når der er tale om særtransporter og/eller særlig emballage, og det ikke er muligt at udtage repræsentative prøver med det sædvanlige prøveudtagningsudstyr.

Artikel 5

Offentlig kontrol

1. De enkelte medlemsstaters kompetente myndigheder udtager i overensstemmelse med bilag I til forordning (EF) nr. 401/2006 en analyseprøve af fødevaresendinger og undersøger den for aflatoksin B1 og for den samlede aflatoksinforurening, før sendingen frigives til fri omsætning fra Fællesskabets udpegede importsted.

2. Analyseprøven, jf. stk. 1, udtages af:

a) alle fødevaresendinger fra Brasilien

b) ca. 10 % af fødevaresendingerne fra Kina

c) ca. 20 % af fødevaresendingerne fra Egypten

d) alle fødevaresendinger fra Iran

▼M1

e) ca. 5 % af sendingerne af hver af de hasselnøddekategorier og produkter fremstillet heraf, der er omhandlet i artikel 1, stk. 2, litra e), nr. ii) og nr. iv)-viii), og produkter fremstillet af sådanne hasselnødder fra Tyrkiet og ca. 10 % af sendingerne af andre fødevarekategorier fra Tyrkiet.

▼B

3. Fødevaresendinger, der underkastes prøveudtagning og analyse, kan tilbageholdes i højst 15 arbejdsdage — at regne fra det tidspunkt, hvor de frembydes til import og er fysisk til rådighed for prøveudtagning — inden de frigives til fri omsætning fra Fællesskabets udpegede importsted.

▼M1

De kompetente myndigheder på det udpegede importsted påser, at fællesdokumentet for kontrol af fødevarer, der er omfattet af denne beslutning, jf. modellen i bilag III, i udfyldt stand ledsages af resultaterne af prøveudtagning og analyse af disse fødevarer.

▼B

4. Medlemsstaterne sender hver tredje måned Kommissionen en rapport med alle analyseresultater fra den offentlige kontrol af fødevaresendinger. Rapporten indsendes i den måned, der følger efter hvert kvartal (april, juli, oktober og januar).

Artikel 6

Opdeling af en sending

Hvis en sending opdeles, ledsages alle dele af den opdelte sending til og med engrosleddet af kopier af det sundhedscertifikat, der er omhandlet i artikel 3, stk. 1, og det officielle dokument, der er omhandlet i artikel 5, stk. 3, og som er attesteret af den kompetente myndighed i den medlemsstat, hvor opdelingen har fundet sted.

Artikel 7

Supplerende betingelser for import af fødevarer fra Brasilien

1. Analysen omhandlet i artikel 3, stk. 1, skal gennemføres af det officielle kontrollaboratorium til analyse af aflatoksiner i fødevarer i Belo Horizonte, Brasilien (Laboratório de Controle de Qualidade de Segurança Alimentar — LACQSA).

2. Sendinger af paranødder med skal, der ikke overholder grænseværdierne for aflatoksin B1 og det samlede aflatoksinindhold, jf. forordning (EF) nr. 466/2001, kan kun returneres til oprindelseslandet, når Ministério da Agricultura, Pecuária e Abastecimento (MAPA) for den enkelte berørte sending, der ikke overholder grænseværdien, skriftligt

a) udtrykkeligt accepterer, at den pågældende sending returneres, med angivelse af sendingens kode

b) giver tilsagn om at placere den returnerede sending under offentlig kontrol fra ankomstdatoen og fremover

c) anfører en præcis angivelse af: i) den returnerede sendings bestemmelsessted ii) den returnerede sendings planlagte behandling iii) planlagt prøveudtagning og analyse af den returnerede sending.

Hvis Ministério da Agricultura, Pecuária e Abastecimento (MAPA) imidlertid ikke overholder betingelserne i litra a), b) og c), destruerer den importerende medlemsstats kompetente myndigheder alle efterfølgende sendinger, der ikke overholder grænseværdierne for aflatoksin B1 og det samlede aflatoksinindhold, jf. forordning (EF) nr. 466/2001.

Artikel 8

Supplerende betingelser for import af fødevarer fra Brasilien og Iran

1. Alle udgifter til prøveudtagning, analyser og oplagring samt udstedelse af officielle ledsagedokumenter og kopier af sundhedscertifikater og ledsagedokumenter, jf. artikel 3, stk. 1, og artikel 5, stk. 3, vedrørende fødevarer fra Brasilien og Iran som omhandlet i artikel 1, litra a) og d), og forarbejdede og sammensatte fødevarer, der er fremstillet af eller indeholder de fødevarer, der er omhandlet i artikel 1, litra a) og d), afholdes af den fødevarevirksomhedsleder, der er ansvarlig for sendingen, eller dennes repræsentant.

▼M1

2. Alle udgifter til officielle foranstaltninger, der træffes af de kompetente myndigheder vedrørende fødevaresendinger som omhandlet i artikel 1, litra a)-e), der ikke er i overensstemmelse med fødevarelovgivningen, og forarbejdede og sammensatte fødevarer, der er fremstillet af eller indeholder de fødevarer, der er omhandlet i artikel 1, litra a)-e), afholdes af den fødevarevirksomhedsleder, der er ansvarlig for sendingen, eller dennes repræsentant.

▼B

Artikel 9

Revision

Denne beslutning tages op til revision på grundlag af rapporterne omhandlet i artikel 5, stk. 4, og garantier fra de kompetente myndigheder i lande, der eksporterer fødevarerne, og på grundlag af resultaterne af de prøveudtagninger og analyser, medlemsstaterne foretager, for at afgøre, om betingelserne i artikel 3-8 sikrer et tilstrækkeligt folkesundhedsbeskyttelsesniveau i Fællesskabet, og om de fortsat er nødvendige.

Artikel 10

Ophævelse

Beslutning 2000/49/EF, 2002/79/EF, 2002/80/EF, 2003/493/EF og 2005/85/EF ophæves.

▼M1

Artikel 10a

Overgangsbestemmelser

Uanset artikel 3, stk. 1, tillader medlemsstaterne import af sendinger, der har forladt oprindelseslandet inden den 1. oktober 2006 og ledsages af et sundhedscertifikat som omhandlet i Kommissionens beslutning 2000/49/EF ( 14 ) for så vidt angår fødevarer fra Egypten, Kommissionens beslutning 2002/79/EF ( 15 ) for så vidt angår fødevarer fra Kina, Kommissionens beslutning 2002/80/EF ( 16 ) for så vidt angår fødevarer fra Tyrkiet, Kommissionens beslutning 2003/493/EF ( 17 ) for så vidt angår fødevarer fra Brasilien og Kommissionens beslutning 2005/85/EF ( 18 ) for så vidt angår fødevarer fra Iran.

▼B

Artikel 11

Anvendelse

Denne beslutning finder anvendelse fra den 1. oktober 2006.

Medlemsstaterne vedtager og offentliggør de foranstaltninger, der er nødvendige for at efterkomme denne beslutning. De underretter straks Kommissionen herom.

Artikel 12

Adressater

Denne beslutning er rettet til medlemsstaterne.

▼M1









BILAG I









BILAG II







Liste over udpegede importsteder, hvorigennem fødevarer, jf. artikel 1, kan importeres til Fællesskabet Medlemsstat Udpegede importsteder Belgien Antwerpen/Anvers, Zeebrugge, Brussel/Bruxelles, Aalst/Alost Bulgarien Burgas — lufthavn Burgas — fiskerihavn vest Varna — lufthavn Varna — havn (vest) Varna — havn Varna — færgehavn Svilengrad — jernbanestation Kapitan Andreevo Ruse — havneterminal øst Sofia — lufthavn Toldkontoret i Sofia Toldkontoret i Plovdiv Tjekkiet Celní úřad Praha D5 Danmark Alle danske havne og lufthavne Tyskland HZA Lörrach — ZA Weil am Rhein–Autobahn, HZA Stuttgart — ZA Flughafen, HZA München — ZA München — Flughafen, HZA Berlin — ZA Dreilinden, HZA Frankfurt (Oder) — ZA Frankfurt (Oder) Autobahn, HZA Frankfurt (Oder) — ZA Forst–Autobahn, HZA Bremen — ZA Neustädter Hafen, HZA Bremen — ZA Bremerhaven, HZA Hamburg — Hafen — ZA Waltershof, HZA Hamburg — Stadt, HZA Itzehoe — ZA Hamburg — Flughafen, HZA Frankfurt–am–Main–Flughafen, HZA Braunschweig — ZA Braunschweig–Broitzem, HZA Hannover — ZA Hannover-Nord, HZA Koblenz — ZA Hahn — Flughafen, HZA Oldenburg — ZA Wilhelmshaven, HZA Bielefeld — ZA Eckendorfer Straße Bielefeld, HZA Erfurt — ZA Eisenach, HZA Potsdam — ZA Ludwigsfelde, HZA Potsdam — ZA Berlin — Flughafen Schönefeld, HZA Potsdam — ZA Berlin — Flughafen Tegel, HZA Augsburg — ZA Memmingen, HZA Ulm — ZA Ulm (Donautal), HZA Karlsruhe — ZA Karlsruhe, HZA Gießen — ZA Gießen, HZA Gießen — ZA Marburg, HZA Singen — ZA Bahnhof, HZA Lörrach — ZA Weil am Rhein — Schusterinsel, HZA Hamburg–Stadt — ZA Oberelbe, HZA Hamburg–Stadt — ZA Oberelbe — Abfertigungsstelle Billbrook, HZA Hamburg-Stadt — ZA Oberelbe — Abfertigungsstelle Großmarkt, HZA Düsseldorf — ZA Düsseldorf Nord, HZA Köln — ZA Köln Niehl, HZA Erfurt — ZA Jena Estland Alle estiske toldsteder Grækenland Athina, Pireas, Athina International Airport, Thessaloniki, Volos, Nafplio, Patra, Egion, Iraklion Kritis, Larisa, Ioannina, Katerini, Komotini, Veria, Drama, Serres, Kavala, Xanthi, Alexadroupolis Spanien Algeciras (havn), Alicante (havn), Almería (havn), Barcelona (havn), Bilbao (havn), Cádiz (havn), Ceuta (havn), Las Palmas de Gran Canaria (havn), Málaga (havn), Melilla (havn), Sevilla (havn), Tarragona (havn), Valencia (havn), Juan Escoda S.A. — Tarragona (havn), Importaco — Valencia (havn) Frankrig Marseille (Bouches-du-Rhône), Le Havre (Seine-Maritime), Rungis MIN (Val-de-Marne), Lyon Chassieu CRD (Rhône), Strasbourg CRD (Bas-Rhin), Lille CRD (Nord), Saint-Nazaire Montoir CRD (Loire-Atlantique), Agen (Lot-et-Garonne), Port de la Pointe des Galets à la Réunion Irland Dublin — havn, Shannon — lufthavn Italien Ufficio di Sanità, Marittima, Aerea e di Frontiera (USMAF) Bari, Unità Territoriale (UT) Bari USMAF Bologna, UT Ravenna USMAF Brindisi, UT Brindisi USMAF Catania, UT Reggio Calabria USMAF Genova, UT Genova USMAF Genova, UT La Spezia USMAF Genova, UT Savona USMAF Livorno, UT Livorno USMAF Napoli, UT Cagliari USMAF Napoli, UT Napoli USMAF Napoli, UT Salerno USMAF Pescara, UT Ancona USMAF Venezia, UT Trieste, compresa dogana di Fernetti-interporto Monrupino USMAF Venezia, UT Venezia Cypern Limassol — havn, Larnaca — lufthavn Letland Grebneva — vej til Rusland Terehova — vej til Rusland Pātarnieki — vej til Belarus Silene — vej til Belarus Daugavpils — godsstation Rēzekne — godsstation Liepāja — havn Ventspils — havn Rīga — havn Rīga — Rīga lufthavn Rīga — Letlands postvæsen Litauen Vej: Kybartai, Lavoriškės, Medininkai, Panemunė, Šalčininkai Lufthavn: Vilnius Havn: Malkų įlankos, Molo, Pilies Jernbane: Kena, Kybartai, Pagėgiai Luxembourg Centre Douanier, Croix de Gasperich, Luxembourg Administration des Douanes et Accises, Bureau Luxembourg-Aéroport, Niederanven Ungarn Ferihegy — Budapest — lufthavn Záhony — Szabolcs-Szatmár-Bereg — vej Eperjeske — Szabolcs-Szatmár-Bereg — jernbane Röszke — Csongrád — vej Kelebia — Bács-Kiskun — jernbane Letenye — Zala — vej Gyékényes — Somogy — jernbane Mohács — Baranya — havn Alle ungarske hovedtoldsteder Malta Malta Freeport, Malta International Airport og Grand Harbour Nederlandene Alle havne, lufthavne og grænsestationer Østrig Alle toldsteder Polen Bezledy — Warmińsko — Mazurskie — grænseovergang (vej) Kuźnica Białostocka — Podlaskie — grænseovergang (vej) Bobrowniki — Podlaskie — grænseovergang (vej) Koroszczyn — Lubelskie — grænseovergang (vej) Dorohusk — Lubelskie — grænseovergang (vej og jernbane) Gdynia — Pomorskie — grænseovergang (havn) Gdańsk — Pomorskie — grænseovergang (havn) Medyka — Przemyśl — Podkarpackie — grænseovergang (jernbane) Medyka — Podkarpackie — grænseovergang (vej) Korczowa — Podkarpackie — grænseovergang (vej) Jasionka — Podkarpackie — grænseovergang (lufthavn) Szczecin — Zachodnio — Pomorskie — grænseovergang (havn) Świnoujście — Zachodnio — Pomorskie — grænseovergang (havn) Kołobrzeg — Zachodnio — Pomorskie — grænseovergang (havn) Mazowieckie — Warszawa lufthavn og toldoplag — under tilsyn af BSES i Warszawa Toldoplag under tilsyn af PSES i Bytom Toldoplag under tilsyn af PSES i Gliwice Toldoplag under tilsyn af PSES i Dąbrowa Górnicza Toldoplag under tilsyn af PSES i Katowice Toldoplag under tilsyn af PSES i Cieszyn 4 toldoplag under tilsyn af PSES i Poznań Toldoplag under tilsyn af PSES i Łódź Toldoplag under tilsyn af PSES i Łowicz Toldoplag under tilsyn af PSES i Skierniewice Toldoplag under tilsyn af PSES i Bytów Toldoplag under tilsyn af PSES i Kraków 2 toldoplag under tilsyn af PSES i Biała Podlaska Toldoplag under tilsyn af PSES i Bolesławiec 2 toldoplag under tilsyn af PSES i Bydgoszcz Portugal Lissabon, Leixões Sines, Alverca, Riachos, Setúbal, Bodadela, Lissabon — lufthavn, Porto — lufthavn Rumænien Constanta Nord — havn Constanta Syd — havn Otopeni International Airport Sculeni — vej Halmeu — vej Siret — vej Stamora Moravita — vej Albita — vej Slovenien Obrežje — grænseovergang (vej) Koper — grænseovergang (havn) Dobova — grænseovergang (jernbane) Brnik — grænseovergang (lufthavn) Jelšane — grænseovergang (vej) Ljubljana — grænseovergang (jernbane og vej) Gruškovje — grænseovergang (vej) Sežana — grænseovergang (jernbane og vej) Slovakiet Toldsteder: Banská Bystrica, Bratislava, Košice, Žilina, Nitra, Prešov, Trnava, Trenčín, Čierna nad Tisou Finland Alle finske toldsteder Sverige Göteborg, Stockholm, Helsingborg, Landvetter, Arlanda Det Forenede Kongerige Belfast, Dover, Felixstowe, Gatwick Airport, Goole, Harwich, Heathrow Airport, Hull, Ipswich, Liverpool, London (inklusive Tilbury, Thamesport og Sheerness), Manchester Airport, Manchester Container Base, Manchester International Freight Terminal, Manchester (kun Ellesmere Port), Southampton, Teesport

▼M1









BILAG III